ISIGIDIMI SAMAXOSA, MARCH 1, 1887.

19

UKUCOLACOLA.

Kubabaleli.—Incwadi ezingumbeko,—“ Impindezelo,” “ Inguquko, Umtshato, no Pehlelelo,”—“ Umfana ovela e Bayi.” Bosixolela abaninizo sipelelwe situba namhlanje.

Ityala lokubeta.—Iti incwadi evela e .Taggersfontein kudliwe ama Bulu amabini i £20 lilinyo ngokusuke abete umntu ontsundu, ati ukuba akanayo lomali ahlale inyanga ezintandatu etolongweni. Ambopelele lomfo entsimbini ekutiwa yi Vice ambeta apela ngelawo akasayi kuze abuye abe nampilo ilungileyo.

Isifo se gusha e South America.—Nyakenye si tshabalalise igusha ezininzi e Australia kwi ncwadi evela e America kubonakala ukuba esisifo sibulele izigidi zegusha. Kungena impetu emipungeni ziyitshabalalise ziko nasematunjini. Esisifo sineminyaka etile siko, sibe nzima kanye kubo ngenxa yokubulala, nokusweleka kwe nca. Ezi impetu zisemipungeni zibonakala zingafani nezisematunjini. Balinge ukuziqumisela nge Sulphur akwabiko luncedo lukulu.

U Mqikela ubale igama lake kwipepa le mvumelwano ababeyenze ngo December lo udluleyo sakutshwa isaziso sake. Anikwa ama Mpondo i £1,600, yanduluka ke Imantyi enkulu ngomhla olandelayo ukuya Ecwebeni lo Mzimvubu no Mqikela nezinye inkosi kuyiwa kwalatwa apo iyakucanda kona indlela, yagqitywa kakuhle lonto.

Iko kakulu ingqakaqa kwela Mampondo. Kusekufe amakulu, esafa nangoku. Kubonakala ukuba ayikatalelwe ngama Mpondo.

Imisebenzi yotywala.—Ipepa lase Kapa eliyi *Argus* lixela imbali embi yokubulawa komfazi otile yindoda yake (kuba babenxila bobabini). Kute ke kuba bebe naba ntwana, bamane behamba bebanqushela emizini ukuze badle, nakuba bebelala bengadlanga ngezinye imini. Kute ke ngomnye umhla, kwayawa xabana indoda nomfazi beyawa nxilile, suke namhla indoda ye *tasi* isiqosho sokuni, yamnkala ngaso, wade wafa, akwanceda nto ukukala nokuntantazela kwabantwana.

Umteto omhle.—Liti ipepa lase Natal eliyi *Natalian,* kuko umteto oqutywa e Copenhagen, ibotwe lase Denmark, wokuba kuti xa kubonwe umntu epuma enkantini enxilile aposwe enqwelweni, asiwe ehotele, ize imali yokusiwa kwake kona irolwe ngumnini nkantini lowo, kuba enxiliswe nguye. [Azi betu awukuzekelwana lomteto ngulo Rulumente wakowetu? Ngati unganonce- do olutile kweli lizwe.—Ed. *Sigidimi.]*

Ukubanjwa komshologu.— Liti ipepa eliyi *Natalian* kwakona, kuke kwako intlanganiso yabakolwa yimishologu e San Erancisco, U. 8. A., Mission Street, kwaye kuko namadoda amabini ango Ntamnani *(Detectives)* angenisi- weyo ukuze abe nelungelo lokuyiqonda kakuhle eyona nto iyiyo lento kwenziwa yona. Kute zakutotwa izibane kwati gqi umshologu ngapaya kwe kuselo (curtain\*) wasel’ ubuza ngezwi eloyikekayo usiti—“ Ngobanina abaze kufun’ ukuqonda lento ? ”

Isibonakalo salomshologu.—Sasisoyikeka kanye ngo- kungatetekiyo, wati kobo bunjalo, wasondela komnye wo Ntamnani. Wasel’ ewuwola ngazo zozibini izandla, kwavakala isikalo esibukali sisibi, sisoyikeka. Kute kulo madididi okubambana kwalo ndoda nomshologu, kwe gqi ndoda kwangapaya kwe kuselo elo, iza kunceda umshologu lo. Yaba yimbuqu namadididi endlwini apa, ekute kwelo xa yalumeka isibane sayo i Reporter ebikona, kwa- bonakala ukuba kanti lomshologu yinkazana engum *Mexican,* enxibe ngoko *Nomanyama.*

Ukuzitetelela kwentlanganiso yemishologu.— Bate akuko nkohliso ibeko kulento. Into ebekoyo kukuba kute kwakubambana umshologu nale mambane ingu Ntamnani watsho wajuba umoya womshologu kwase kusala upahla olungumzimba wobuntu.

Ukumangalelwana.—Kuyiwe ematyaleni kumangaleIwe u Ntamnani lowo ngokutiwa, ubete landoda ikwa ngumshologu, ibiza kunceda Iowa uyinkazana..

Imibuzo exaywe yitento.—Kanene abamoya banakona ukuziguqula bazenze izimbuku? Ukuba kungaba kunjalo umntu akangembizena umhlobo wake ongasekoyo, nokuba lutshaba, aze ati akuba ko axeliswe lomshologu ubanjwe ngu Ntamnani, kupoqe umshologu, kusale isiqu somntu, sihlale kwanaso kanjalo kwase mhlabeni apa?

Umbuzo kwakona.—Gxebe kungade kwenzekena ukuti umoya ube nokuziguqula uzenze isiqu, nesimbuku? Izi- ntsompoti ezinjalo ekutiwa ziko ngamatamba alonkolo zininzi, ezinjengokuba bati—Umtshologu lo : unomnye umzimba Iowa use ncwabeni, ngapandle kwalo uba nawo xa uhambahambayo ezindaweni, ngapandle kowase zintlanganisweni ezinjengale kubaliswe ngayo kula manqaku.

Ukubetwa kwentsimbi.—Uvakele umfo’mkulu esiti— “Wa Nantsi,” betani intsimbi siye kwenza ityalike nati, kuba nati sinokuyenza kuba singamanxila afana kwanamadyakana etu, kwane remente le. Kutiwa yabetwa okunene intsimbi, yangena ityalike yentlekisa, endlwini yetyalike, kwade kwa kalima u Titshala walo ndawo akubona ukusa okungaka, kodwa engena kuyipikisa ingxelo yalo manxila. [Nango ke amasi enu ziramente zakowetu, ayaniqumbela ngoku.—Ed. Sigidimi]

Liti ipepa lase Qonce ekutiwa yi *Watchman* Imantyi enkulu yase Kokstad u Mr. W. H. Stanford utumele incwadi ku Rev. P. Hargreaves umfundisi wama Wesile ose Mfundisweni kwelama Mpondo, ebulela kakulu ngoncedo alwenzileyo ukupazamisa izipitipiti ebezipakati kwo Rulumente wase Kapa nama Mpondo. Imbulele kakulu Imantyi Enkulu ngomonde, nangexesha alicitileyo ebonisa ama Mpondo ubunzima abekubo, ewalulekela kweyona ndlela iyakuwalungela. Utsho wati uyatemba ukuba ubuhlobo buyakubako ngoku, nje ngokuba ucandiwe nje umda.

Umqala onengozi.—Izikula ezibini zaba ntsundu e Colesberg zivaliwe okwa ngoku ngenxa yokwanda kwesisifo kwaba ntsundu. Esisifo siyasulela nakuba abantu aba ntsundu bengakolwa koko. Sibulele e Graaf-Reinet abantwana baka Mr. Thomas Taylor, omnye ubudala bake buzinyanga ezisitoba, omnye ubudala bake yiminyaka emibini nenyanga ezilishumi. Ukubamba kwaso esisifo uzibika umqala umntu, awuvaxa aginyayo, kungeko bushushu pofu, kuko amabala amhlope ezinkalakahleni. Kuti emzuzwini lamabala adumbe, i *fever* ibeko kuye; kube nzima ukuginya, ube namaqakuva umqala, nentloko ibe buhlungu, ubushushu bukule, angabi nakonwaba. Kuti ngebaqo kubeko ukuzekelela ukupefumla, kunga bonakali bunzima pofu xa apefumlayo, aye epel’ amandla ade apele mpela ngokusuke avingcane umqala. Ub’efanele ukuti umntu akunakana ukuba uyamgena lomqala angalibazisi ukuya emagqireni.

Ingozi yompu.—Umfana otile ogama lingu Meya wase Bloemfield upulukene nobomi bake ngokufeketa nge pistol. Wenzakala esandleni, wati ngokuyi tye-da-tye-da ibinxashiwe yadubula yati imbumbulu yagqwizila edolweni yati kata etangeni. Kwabizwa i Gqira elite alabona ngozi kuba aliqele kuhlinza zimbumbulu.—Kute ke emva kwe ntsuku ezisixenxe yati nqi imihlati wabuba emva kwe ntsuku ezimbini.

Nokulumkela inciniba.—Kuko ingozi eyenzeke kwelama Bulu e Transvaal, kufupi ne Pretoria, (litsho ipepa eliyi *Independent).* Kute xa ifamili etile ib’ isakwele enqwelwe­ni yama hashe, suke tu ezincinibeni, zimi kufupi nendlela. Ate ukuti qwememe kwawo asel’ egqotsa, abeta yapenuka lonqwelana yabakupela pantsi ababe kwele kuyo, benzakala bonke ngokugqitagqiteneyo, lenzakala kakulu elinye ihashe, ekude kwafuneka lidutyulwe.

Olunywe yinyoka.—Liti ipepa eliyi *V. W. Messenger.—* Kuko intombazana entsundu elunywe yinyoka, idlala endlwini enqukuva e Piquetberg nga Mgqibelo utile. Yalunywa esandleni, yaqauka kwa oko, kunga bangako nexesha lukuya kosiyazi. [Azi yinyoka nina le ibuhlungu bungaka?—-Ed. S*igidimi.]*